_ 101 — 



de feu damoiselle Amphely de Comflans, ma mère, jusques à ce 

 que assignai particulier en soit baillé, bon et suffisant, au chap- 

 pellain d'icelle chappelle, dont il puisse joyr plainnement et 

 paisiblement, ou que ladite rente soit raincte et rachetée, par 

 mon hoir nommé oudit testament, de la somme contenue en 

 icellui testament. 



Item vuilz et ordonne que, par ung an et six jours entiers, 

 soient faictes dire les septsames que me furent données en pé- 

 tance dire par mon confesseur ou saint voyaige d'oultre-mer, 

 où j'ay naguères esté. 



Item je donne et lègue à messire Jehan Verjux, prestre, ma 

 grant roube, affin qu'il soit tenuz de prier Dieu pour le remède 

 de mon âme. 



Item je donne et lègue à Jaquot Chevalier, de Nant, pour la 

 penne qu'il a prinse et eue pour moy en ma maladie, ma jacote 

 et mon mantel , affin qu'il soit aussy tenuz de prier Dieu pour 

 le remeide de mon âme. 



Item je donne et lègue à Belot, femme fut Vienot Charmon- 

 tet, de Cubriaul, mon chappiron de brunote, pour ce qu'elle m'a 

 gouverné en ma malaidie, et pour ce aussy qu'elle soit tenue de 

 •prier Dieu pour moy. 



Et pour ce que cest mien présent codicille ait et obtiengne 

 force, vigueur et perpétuel fermeté, j'ay prié et requis à véné- 

 rable et discrète personne monsieur l'Official de la court de 

 Besançon, par Jehan Malgirard, de Rougemont, notaire de la- 

 dite court de Besançon , que à ce mien présent codicille face 

 mectre le seel de ladite court. 



Et nous Officiai dessusdit, à la prière et requeste dudit Jehan 

 de Moulans, escuier, ainsin à nous faicte par ledit Jehan Mal- 

 girard, nostre juré et commendement espéciaul , auquel quant 

 à ce et à plus grans choses nous avons commis et commectons 

 noz foyez et à lui avons adjousté et adjoustons foy plénière, 

 avoms fait mectre le seel de ladite court de Besançon à ce pré- 

 sent codicille, que fut fait et donné présens : Estienne Berre- 

 solz, de Rougemont; Jehan Berresolz, son filz, demourant à 

 Vesoul; Jehan Clerc, de Comflandel, demourant audit Vesoul; 

 messire Jehan Verjux, de Paris, prestre, demourant à Besan- 

 çon ; Jehan dit Johannes de Coulomostier, clerc ; Jaquot Fores- 



